Jabarkan Taburan geografi dari Pentas benua dalam bahasa melayu

Pentas benua mempunyai jarak yang berbeza-beza; tidak hairanlah ada kawasan yang langsung tiada ciri muka bumi ini, terutamanya di mana sisi hadapan plat lautan menjunam ke bawah kerak benua di luar zon benam pesisir seperti di pesisiran Chile atau pantai barat Sumatera. Pentas yang terbesar – Pentas Siberia di Lautan Artik – terbentang sejauh 1,500 kilometer. Laut China Selatan terletak di atas kawasan luas pentas benua Sunda yang menghubungkan Borneo, Sumatra, dan Jawa ke tanah besar Asia.Jasad air lain yang terletak di atas pentas benua termasuk Laut Utara dan Teluk Parsi. Lebar pentas benua secara puratanya berukur kira-kira 80 km. Kedalaman pentas juga mempunyai julat yang berbeza namun biasanya dibataskan kepada air yang lebih cetek daripada 150 m. Cerun pentas biasanya agak rendah, pada darjah 0.5°; timbulan menegak (vertical relief) juga paling minimumnya berukuran kurang daripada 20 meter.